પટનાઃ મુજફ્ફરપુર બાલિકા ગૃહ રેપ કાંડમાં વિપક્ષના વધી રહેલા દબાણ વચ્ચે બિહારના સમાજ કલ્યાણ મંત્રી મંજૂ વર્માએ રાજીનામું આપ્યું છે. આ કેસમાં સીબીઆઈ તપાસ કરી રહી છે. એવું પણ કહેવામાં આવી રહ્યું છે કે તપાસ મંજૂ વર્માના પતિ ચંદ્રેશ્વર વર્મા સુધી પણ પહોંચી શકે છે. તમને જણાવી દઈએ કે આ પહેલા મંજૂ વર્માના રાજીનામાના સવાલ પર બિહાર સીએમ નીતીશ કુમારે કહ્યું હતું કે મંત્રીએ તેમને મળીને રજૂઆત કરી છે. તેમણે કહ્યું કે કોઈ કારણ વગર કેવી રીતે જવાબદાર ઠેરવી શકાય.